ป๊อด หยิบเพลง ฟ้ายังฟ้าอยู่ มาคัฟเว่อร์ใหม่ พร้อมช่วยน้องไปโรงเรียน กันหรือยัง
คำว่า พร้อม จะมาปลุกกระแสให้คนไทยลุกขึ้นสู้ และก้าวผ่านวิกฤติที่กำลังเผชิญอยู่ และชวนร่วมส่งต่อคลิป เพื่อแทนกำลังใจให้กับคนที่เรารัก ป๊อดโมเดิร์นด็อก หรือ ป๊อด-ธนชัย อุชชิน หยิบเพลงดังในยุค 90 ฟ้ายังฟ้าอยู่ มาคัฟเวอร์ใหม่ ชวนส่งต่อคลิป เพื่อสมทบทุนโครงการ พร้อมช่วยน้องไปโรงเรียน โดยบริษัท เซ็นทรัล รีเทล คอร์ปอเรชั่น จำกัด (มหาชน) (CRC) ปล่อยภาพยนตร์โฆษณาสร้างแรงบันดาลใจเป็นครั้งแรก ในชื่อเรื่อง พร้อม ที่จะมาปลุกกระแสให้คนไทยลุกขึ้นสู้ และก้าวผ่านวิกฤติ และชวนร่วมส่งต่อคลิป เพื่อแทนกำลังใจให้กับคนที่เรารักเพราะทุกการส่งต่อจะถูกสมทบเป็นทุนการศึกษาให้กับเด็กๆด้อยโอกาสในถิ่นทุรกันดาร ในโครงการ พร้อมช่วยน้องไปโรงเรียน จำนวน 8 โรงเรียน เนื้อหาในภาพยนตร์โฆษณาเรื่องนี้อาจตรงกับชีวิตใครหลายคน เพราะเป็นการเล่าผ่านความสัมพันธ์ที่อบอุ่นระหว่างพ่อกับลูกในช่วงเวลาที่ต้องคอยประคองและดึงสติให้พร้อมกลับมาใช้ชีวิตให้ดีต่อไป มาในแนวให้กำลังใจ พร้อมจับมือกันก้าวผ่านความยากลำบากในช่วงชีวิต เมื่อลูกชายกำลังเผชิญวิกฤติที่รุนแรงไม่มีทางออกและคิดยอมแพ้ก็ได้พ่อมาดึงสติไว้ เหมือนเมื่อครั้งที่พ่อได้เจอกับปัญหาและล้มลุกคลุกคลานเมื่อสมัย 20 ปีก่อนก็ได้ลูกที่มาช่วยดึงสติไว้เช่นกัน ทำให้เกิดประโยคที่พ่อ-ลูก สนทนากัน ถ้าเรามัวแต่ก้มหน้า เราก็จะมองไม่เห็นสายรุ้งนะครับพ่อ ถึงแม้วันนี้เรายังไม่เห็นสายรุ้งบนท้องฟ้าแค่มีคนที่พร้อมจะเผชิญวันข้างหน้าไปกับเรา แค่นี้หัวใจก็อบอุ่นขึ้นและพร้อมที่จะลุกขึ้นสู้กับทุกสิ่งอย่างไม่ยอมแพ้ โดยภาพยนตร์โฆษณาเรื่องนี้ ป๊อด โมเดิร์นด็อก หยิบเพลงดังในยุค 90 กลับมาร้องคัฟเวอร์ใหม่ในแบบฉบับเฉพาะตัว กับเพลง ฟ้ายังฟ้าอยู่ เป็นการส่งพลังใจผ่านเสียงเพลงให้กลับมามีกำลังใจและพร้อมที่จะก้าวผ่านอุปสรรคไปได้อย่างเข้มแข็ง สามารถรับชมภาพยนตร์โฆษณาฉบับเต็ม และร่วมทำความดีกับเซ็นทรัลรีเทล ได้ตั้งแต่วันนี้-5 กรกฎาคม ที่เฟซบุ๊ก Central Retail.
ป๊อดโมเดิร์นด็อก หยิบเพลงดังในยุค 90 ฟ้ายังฟ้าอยู่ มาคัฟเวอร์ใหม่ ชวนส่งต่อคลิป เพื่อสมทบทุนโครงการ พร้อมช่วยน้องไปโรงเรียน
ป๊อด โมเดิร์นด็อก,ป๊อด ธนชัย,ฟ้ายังฟ้าอยู่,คัฟเวอร์เพลง,โฆษณา,เพลงดังยุค 90,ข่าววันนี้,นักร้อง